
Kada počinje i kada završava duha-namaz i da li se može klanjati duha-namaz, a odmah nakon njega podne-namaz?


* 
* 
* 
* 
* 
* 
* 

 
KADA POČINJE I KADA ZAVRŠAVA DUHA NAMAZ?

Hvala Allahu, Gospodaru svjetova. Neka je salavat i selam na našeg poslanika Muhammeda, njegovu porodicu i sve ashabe, a zatim:


Oporučio je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, duha-namaz Ebu Hurejri, radijellahu anhu, kao što je u hadisu: „Oporučio mi je moj prisni prijatelj (Poslanik, sallallahu alejhi ve sellem) troje: ***[post](https://pitajucene.com/search/post/questions/ "Pretraži pitanja o postu")*** tri dana (bijeli dani), dva rekata duha-namaza i vitr prije nego zaspim“. A praktikovao ga je i Allahov Poslanik, sallallahu alejhi ve sellem, kao što je u hadisu od Ummu Hani’.


Ispravno je da duha-namaz počinje od kada se Sunce podigne, kada se Sunce podigne koliko jedno koplje i prođe vrijeme zabrane (to je vrijeme nakon sabah-namaza pa do izlaska sunca). To se sada računa kao period od deset min. što je sredina, jer ima onih koji kažu petnaest minuta, a ima i onih koji kažu pet minuta je sredina. Najmanje je deset minuta pa sve dok se čovjek ne smiri na tome da se Sunce (dovoljno) podiglo, pa sve do podne-namaza, odnosno, do blizine zevala (vrijeme kada je Sunce na polovini neba). A zeval je najzabranjenije vrijeme, jer su vremena dok Sunce izlazi, kad je na polovini neba i kada zalazi najzabranjenija vremena, kao što je to poznato kod onih koji posjeduju ***[znanje](https://pitajucene.com/search/znanj/questions/ "Pretraži pitanja o znanju")***. Tako da je kraj vremena (duha-namaza) prije podne-namaza u periodu od deset do petnaest minuta prije zevala. To je strogo zabranjeno vrijeme pa se udalji od njega, zatim sačekaj deset do petnaest minuta, a onda klanjaj podne-namaz kada nastupi njegovo vrijeme.


I neka je salavat na našeg poslanika Muhammeda.


Odgovorio: Šejh prof. dr. Nasir ibn Sulejman el-‘Umer


Iz fetvi „El-Dževabul-kafi“ emitiranih na televiziji „El-Medžd“.


Prijevod: Adnan I. Muratović  

Preuzeto sa <http://www.ehlus-sunne.ba>


